Šediviny (Dobré)

Estas ankaŭ Šediviny.

Šediviny estas vilaĝo en Ĉeĥio, parto de municipo Dobré en distrikto Rychnov nad Kněžnou en Regiono Hradec Králové. Ĝi estas suda parto de disigita montara vilaĝo Šediviny, kies norda parto apartenas al municipo Kounov. En la jaro  ĉi tie daŭre vivis . 

Šediviny situas en katastra teritorio Rovné u Dobrého kun areo 3,33 km².

Vilaĝo Rovenské Šediviny komencis iom post iom estiĝadi nur ekde la jaro 1775 kiel fina domaro de municipo Rovné. Rovenské Šediviny dividiĝas en tri lokajn partojn, nome Bažiny, U Prázovky kaj Za Obcí. En la loka parto Bažiny troviĝas loko kun nomo  V Nebíčku. Šediviny situas en supermara alteco 565 m ĝis 586 m kaj ĝi estas dividita en du partojn. La tiel nomata Rovenské Šediviny aŭ Bažiny apartenas sub municipo Dobré kaj ĝi situas pli supre, sub Prázova Bouda. La pli malsupre situanta parto de Šediviny apartenas sub municipo Kounov u Dobrušky. Tiu ĉi parto situas ĉe ŝoseo direkte al   Deštné v Orlických horách.

 Historia evoluo 
 Memstara montara vilaĝo Šediviny 

La estiĝo de domaro hodiaŭ konata sub nomo "Šediviny" estas komplika. La devena (memstara) municipo Šediviny estis montara vilaĝo konata ekde la jaro 1654. Sed proksimume en la jaro 1542–1580 ĉi tie estis 9 "eksidintaj" (familioj en domoj), en la jaro 1598 estas ĉi tie 13 da ili kaj en la jaro 1653 jam 16. En la militaj jaroj 1625–1637 estis al homoj el Šediviny dividitaj kaj en heredan tenadon disvenditaj "ĝermemejojn" kaj paŝtejojn sur montoj kontraŭ interezpagoj (ekz. por kokinoj kaj servutado). La homoj havis veran plenumon de la servuto: "Tiuj ĉiuj por la servuto devis havi, por ke ili iradu ĉasi grandan kaj malgrandan bestaron kaj trahakejon al ĉasadoj faris." Tiu ĉi devena municipo Šediviny nomata plasnica Šediviny kaj ankaŭ germana Šediviny estis memstara municipo ĝis la jaro 1967, kiam ĝi estis unuigita kun municipo Kounov u Dobrušky.

Ĉe kunfluejo de rojoj Hlucký kaj Bažinský potok situadis sur monteto promontora burgo Hluky – malgrandigaĵo de burgo en Dobřany. Sube sub la burgo ĉe la rojo estis ekde la jaro 1710 muelejo kaj malgranda ŝindejo – produktejo de ŝindoj. La 15-an de junio 1769 la muelejo estis neniigita pro inundo. Pli poste ĝi estis renovigita kaj proprumis ĝin familio de Mádra kaj ekde la jaro 1851 familio de Poláček. Ĉirkaŭ la jaro 1913 la konstruaĵo de muelejo n-ro 39 estis alikonstruita kaj apude konstruita "Segejo de Poláček". Tie laboris ankaŭ konata hakilfaristo Josef Bastl. La 23-an de julio 1998 la tuta domo n-ro 39 estis neniigita pro inundo en 1998.

En la jaro 1850 ĉi tie vivis 238 loĝantoj. Sur la monteto de Šediviny situas preĝejeto el la jaro 1907 – kapelo de sankta Jozefo. Negranda tombejo estas ŝirmata per ŝtona muro el flavaj bruligitaj brikoj kaj prilaboritaj kvadroj de gabro, devenantaj en la proksima Špičák. Proksime estas plektita konstruaĵo de eksa paroĥestrejo. Sube sub la monteto estas granda plektita konstruaĵo de familio Remeš kaj sub ĝi estas kapeleto.

En la 19-a jarcento Šediviny kaj Plasnice estis unu municipo nomata Plasnice, Šediviny. En la 20-a jarcento tiuj ĉi du partoj estis apartigitaj de si, pro kio estiĝis du memstaraj municipoj, nome Plasnice, kiu pli poste estis unuigita kun municipo Deštné v Orlických horách kaj Šediviny. Pro la divido de municipo Plasnice, Šediviny la parto de teritorio de Šediviny estis aldonita al Plasnice. Plua forpreno de parto de teritorio de Šediviny okazis dum la dua mondmilito, kiam kelke da domoj kun parceloj de la loka parto Malé Šediviny estis aldonita en la katastran teritorion de municipo Rovné, kio estis post la milito revenis reen, sed denove en la jaro 1960 okazis tio, ke tiu ĉi parto estis denove redonita al municipo Rovné.

 Rovenské Šediviny 
Rovenské Šediviny iom post iom estiĝadis ekde la jaro 1775, kiam bienuloj el Rovné en finoj de siaj parceloj fondis familiajn agrikulturajn bienetojn. Pro tio estiĝadis fina domaro, kiun la bienuloj el Rovné nomis erarigite Šediviny – laŭ en tiu tempo antaŭ longe ekzistanta najbara municipo Šediviny. Por ke tiuj du Šediviny diferenciĝu de si, do rovena fina domaro ricevis neoficialan nomon  Rovenské Šediviny (malofte ankaŭ České Šediviny, sed tiu ĉi nomo neniel enviviĝis, ĉar oni uzis ĝin mallonge, nome en la unuaj dudek jaroj de la dudeka jarcento).

 Loĝantaro 

 Interesaĵoj 
En la loka parto Bažiny estis lernejo, kiu funkciis ĉi tie dum 78 jaroj kaj dum tiu ĉi termpo ĉi tie krom aliaj instruis pastro Josef Volf (*17. 3. 1896 en Rovné) li instruis teologion en ĉi tiea lernejo kaj instruis ĉi tie ankaŭ eksa oficiro Lux. Estas ĉi tie herbejoj kun rara flaŭro, nestas ĉi tie nigra cikonio kaj estas ĉi tie ankaŭ naturrezervejo Bažiny. En la jaro 1970 oni filmis en Bažiny kelke da scenoj el filmo Babička (Avinjo) filmigita laŭ originalo de samnomata verko de Božena Němcová. Inter la plej novaj interesaĵoj, kiujn eblas viziti, apartenas Český Hobitín.

Rilataj artikoloj
 Sekyrka

 Pluaj fotoj 

Kategorio:Dobré
Kategorio:Vilaĝoj en distrikto Rychnov nad Kněžnou
Kategorio:Setlejoj en Suborlica montetaro